I TROBADA DE CORS JUVENILS A L'ELIANA
Sin fecha

Amb motiu del seu XV aniversari, l'Escola Coral del Cor de l’Eliana ve programant tot un seguit d'activitats lúdiques, musicals,culturals i socials que commemoren els seus primers 15anys com a projecte educatiu d'Escola Coral.

En esta ocasió, la proposta pren forma de Trobada de Cors juvenil –la primera- que es celebrarà a l’Eliana els 23, 24 i 25 d’bril. Al llarg de tota esta setmana el Cor rep en intercanvi a un grup de 25  xiquets i xiquetes de la Coral del Colegio "La Inmaculada" de Maristas de Valladolid, amb

l'objectiu primer de compartir amb altres coralistes de la mateixa edat

el gust i el plaer per la música i el cant coral.

A partir d’avui dijous els cantaires gaudiran d'uns dies de convivència amb la coral val•lisoletana amb passejos i visites culturals pel nostre poble i la

ciutat de València, tallers musicals i d'expressió, dinars i sopars de

germanor, concerts... etc. amb la intenció de crear i potenciar

nous espais d'interacció i socialització, en un ambient lúdic i familiar,

que col.labore en el creixement dels menuts i menudes, tant en l’àmbit personal com en el musical.

El divendres 24 d’abril a les 19:00 hores en l’Auditori de l’Eliana està previst tinga lloc el primer dels dos concerts col.lectius que se celebraran durant esta I Trobada i en el que participarà, a més de l’Escola Coral del Cor de l’Eliana i del Cor Colegio Maristas "La Inmaculada" de Valladolid, el Cor Escola La Masia de Museros.

El dissabte 25d’ abril, a les 19:00 hores en este cas i al Col.legi Maristas del carrer Salamanca de València, tindrà lloc el segon concert d’estes tres formacions corals infantils i juvenils..